Yanzu Yanzu: Kotu ta dage umurnin da ya hana sake zaben gwamna a Adamawa ▷ Legit.ng
Yanzu Yanzu: Kotu ta dage umurnin da ya hana sake zaben gwamna a Adamawa
9 months ago 39 views by Aisha Musa
Wata babbar kotun Adamawa da ke da zama a Yola ta dage wani umurni da ya hana sake zaben gwamna yiwuwa a jihar.
Kotun ta dage umurnin ne a ranar Talata, 26 ga wataMars biyo bayan rashin gudanar da zabe a mazabu 44 da ke jihar.
Yayinda aka gudanar da zabe a sauran jihohi a ranar Asabar, 23 da watan Maris, ba a gudanar da zabe ba a Adamawa sakamakon karar dadan takarargwamna a jam’iyyar Movement for Restoration and Defence for Democracy (MRDD), Mustafa Shaba, ya shigar akan hukumar zabe.
Shaba ya maka hukumar zabe a kotu kan cire logon jam’iyyarsa a kayayyakin zaben da aka yi a ranar 9 ga watan Maris.
A baya Legit.ng ta rahoto cewa babbar kotun Babban Birnin Tarayya a Apo, a ranar Litinin ta kore karar dake zargin gwamna Mohammed Bindow na Adamawa da gabatar da takardun kammala makaranta na bogi ga hukumar zabe ma zaman kanta (INEC) akan rashin iko.
KU KARANTA KUMA: Wasu mutane daga ketare aka kawo su kayi zabe a Kano inji Kwankwaso
Wata kungiya mai zaman kanta, a karkashin kungiyar Incorporated Trustees of Kingdom Human Rights Foundation International, ta gabatar da kara kotun inda take zargin gwamnan da mallakar takardun bogi.
37 minutes ago 520 views